### Beslutning

Fremsendes til Økonomiudvalget til behandling i henhold til beslutning i byrådets møde den 18. december 2019.

### Resumé

Erhvervskontaktudvalget for Aarhus Kommune (EKU) har d. 2. december 2019 godkendt forslag til ny erhvervsplan for [adresse] for perioden 2020-2023, ”Partnerskaber for bæredygtig vækst”. Dagmar Eriksen, rådmand Selma Kristoffersen samt Morten Andresen (udpeget af Dansk Byggeri/Danske Malermestre/TEKNIQ Installatørernes organisation) tog forbehold.

Erhvervskontaktudvalget besluttede samtidigt at fremsende forslaget til [adresse] med indstilling om, at forslaget tiltrædes.

[adresse] har været i offentlig høring fra d. 10. oktober 2019 til d. 6. november 2019. Der er modtaget 27 høringssvar, som har ført til tilpasninger af erhvervsplanen. Samtidig er der udarbejdet et statusnotat for Erhvervsplan 2018-2019, som er vedlagt som bilag.

Erhvervsplanen sætter den brede ramme for den erhvervs- og bypolitiske indsats i [adresse]. Planen omfatter 59 igangværende og nye initiativer fordelt på en række forskellige indsatsområder. Indsatserne skal sikre bæredygtig vækst og arbejdspladser i hele det østjyske område. Planens mange initiativer varierer i størrelse og vækstmæssig betydning.

Erhvervsplan 2020-2023 adresserer de erhvervsmæssige udfordringer, som [adresse] står overfor, så vi også fremover har et velfungerende og konkurrencedygtigt vækstcenter i [adresse].

Planen er udarbejdet med involvering af en lang række interne og eksterne aktører – dels via arbejdsgrupper indenfor særlige spor samt ved dialogmøder af såvel generel karakter som indenfor specifikke områder.

### Indstilling

At 1) Byrådet vedtager Erhvervsplan 2020-2023 ”Partnerskaber for bæredygtig vækst”, som den foreligger efter afsluttet høringsrunde og godkendelse i EKU.

### Sagens forløb

09-12-2019 Magistraten

Fremsendes til [adresse] med bemærkning, at Magistraten i mødet den 9. december 2019 anbefaler, at byrådet tiltræder Borgmesterens Afdelings indstilling af 2. december 2019.

Dagmar Eriksen, rådmand Selma Kristoffersen og Gerda Krogh tog forbehold.

 18-12-2019 Aarhus Byråd
Fremsendes til Økonomiudvalget til behandling i henhold til beslutning i byrådets møde den 18. december 2019.
 29-01-2020 Økonomiudvalget
Beslutning ikke frigivet